
Es-Selamu alejkum ve rahmetullahi ve berekatuh! Uvazeni šejhu, imam pitanje koje se tiče ženidbe. Upoznao sam sestru koja je pokrivena, klanja, drži se vere. Ali imamo problem i ona i ja. Naše porodice nazivaju sebe muslimanima, ali od muslimana imaju samo imena i riječi. Moja porodica nije da se oženim pokrivenom ženom. A ni njena isto da se ona uda za “Vehabiju”, ne znam kako drugačije da nazovem njihovu mržnju. Pitanje glasi, da li je u ovom pitanju potrebna dozvola roditelja za ***[brak](https://pitajucene.com/search/Brak/questions/ "Pretraži pitanja o braku")***? Allah ti dao svako dobro šejh i povećao korisno ***[znanje](https://pitajucene.com/search/znanj/questions/ "Pretraži pitanja o znanju")***.


* 
* 
* 
* 
* 
* 
* 

 
Da li nam je potrebna dozvola roditelja za brak ako se roditelji protive jer mladenci praktikuju Islam?

Ve alejkumus-selamu ve rahmetullahi ve berekatuh! Da bi se dao odgovor na takvo pitanje mora se detaljno poznavati dotična situacija. Međutim, uzevši da je stanje onakvo kako ste ga Vi opisali, onda za ***[brak](https://pitajucene.com/search/Brak/questions/ "Pretraži pitanja o braku")*** ne treba dozvola roditelja (oca), ali treba dozvola velijja/šerijatskog staratelja. Dakle, ukoliko otac djevojke nije musliman praktičar, vilajet braka prelazi na drugu mušku osobu iz njene bliže familije. Ako nije otac, ima sina ili brata ili djeda ili amidžu itd. Ukoliko niko od spomenutih nije praktičar, onda vilajet (u našim okolnostima) prelazi na neku učenu i povjerljivu osobu iz njene okoline, poput imama u džamiji ili daiju ili uglednog i utjecajnog muslimana i sl. Djevojka treba da izabere od njih onog ko je najpouzdaniji i kojem najviše vjeruje da će se zaista zauzimati za njena prava i istinski bojati Allaha kada je u pitanju izabir bračnog druga. Znači, neće izabrati bilo koga ili, pak, nekoga za koga zna da se neće suprostavljati, nego samo da bi što lakše dao dozvolu i da bi se preskočio taj ***[propis](https://pitajucene.com/search/Propis/questions/ "Pretraži pitanja o propisima")***. Svrha i mudrost od vilajeta braka je u tome da se zatvore vrata poigravanja sa ženinim osjećajima, njenom čašću, imetkom i životom. Žena, najčešće, stvari posmatra emotivno, dok muškarac bolje poznaje drugog muškarca i lakše raspozna iskrene namjere od pokvarenih. Naravno, opet vas savjetujem da pokušate ubijediti i njene roditelje da se slože da vašim brakom jer, ipak, oni su se brinuli o njoj i idržavali je sve te godine, pa im treba ukazati poštovanje barem formalno. A što se tiče vaših roditelja, niste ih dužni poslušati kada vam zabranjuju brak sa pokrivenom djevojkom jer Uzvišeni Allah je naredio ženi pokrivanje, a nema pokornosti stvorenju u nepokornosti Stvoritelju. Lijepo pojasnite roditeljima zbog čega ženite pokrivenu djevojku, a ako se ne slože, niste ih dužni u tom slučaju poslušati, ali ostaje da ste im dužni činiti dobročinstvo, lijepo se prema njima ophoditi i pokoravati u onome što nije nepokornost prema Allahu. Opet napominjem da je ovo samo općeniti odgovor na postavljeno pitanje i unaprijed se ograđujem od svakog vida zloupotrebe odgovora od strane onih koji se poigravaju sa propisima braka, a Allah najbolje zna.


 




---


Odgovorio mr. hfz. ***[Amir Smajić](https://pitajucene.com/search/Amir+Smaji%C4%87/answers/ "Pretraži odgovore od mr. hfz. Amir Smajić")***


Preuzeto sa njegovog zvaničnog Facebook profila


<https://www.facebook.com/am.ibr.sm/posts/436031183422869>


